VARNO S SONCEM

VRTEC PRESTRANEK

ŠOLSKO LETO 2022/23

V šolskem letu 2022/23 je Vrtec Prestranek prvič sodeloval v projektu Varno s soncem. Namen programa je ozaveščanje staršev in otrok na pomen pravilne zaščite pred škodljivim delovanjem UV sevanja. V projektu je sodelovalo vseh pet skupin našega vrtca. Dejavnosti v vrtcu so bile prilagojene tako, da so se sovpadale s starostno in razvojno stopnjo otrok.

Za uvod in podlago v projekt smo uporabile predstavitveno gradivo, ki smo ga posredovale staršem in predstavile otrokom. Program smo izvajale preko različnih dejavnosti, s pomočjo katerih smo dosegle zastavljene cilje.

Izvedene dejavnosti:

- pogovor o soncu, žarkih, toploti ob ilustracijah in fotografijah,

- usvajanje novih pesmi (Sijaj, sijaj sončece, Na planincah sončece sije),

- risanje sonca z voščenkami in temperami barvicami,

- tiskanje sonca z dlanmi,

- poslušanje Zgodbe o soncu (Gregor Vitez),

- ustvarjanje mavrice in mavričnih barv,

- sestavljanje (lepljenje) sonca iz sestavnih delov,

- deklamacija pesmi Miška in mavrica (Dragica Sojer),

- didaktična igra Sonce,

- gibalna ponazoritev pesmi Otrok in sonce (M. Košmrlj in T. Žinko),

- igra spomin Varno s soncem,

- izdelava plakata Zaščita pred soncem,

- gibalna igra Noč in dan,

- izdelava knjižice Varno s soncem,

- izdelava legionarske kape,

- opazovanje premikanja sonca,

- obrisovanje senc,

- igra asociacij na temo sonca in poletja,

- ogled risanke o sončni svetlobi,

- gibalna igra Sonce-dež,

- izdelava okraskov (sonce z mavrico),

- reševanje učnih listov za razvijanje predbralnih in predpismenih zmožnosti na temo sonca in poletja,

- poletni bingo,

- reševanje učnega lista (labirint: pomagaj deklici priti do plaže, tako, da bo zaščitena pred škodljivimi vplivi sonca).

Vzgojiteljice smo zamenjale tudi vrtčevsko rutino. Na igrišče oziroma izven vrtca smo hodili takoj po zajtrku, vodene dejavnosti v igralnici pa smo izvajale v času, ko je sonce najnevarnejše. Otroke smo vedno zaščitile s sončno kremo z visokim faktorjem, opozarjale na uporabo kap, skrbele za primerno hidracijo ter poskrbele, da otroci niso bili direktno izpostavljeni soncu. Zadrževali smo se v senci oziroma na pokritih terasah. Zelo velik poudarek smo dajale na pravilno zaščito.

Z izvedenimi dejavnostmi smo bile izredno zadovoljne. Menimo, da je projekt za otroke in starše zanimiv in zelo uporabne narave.

Pripravila: Ingrid Šorc